In curand, Laurei Codruta Kovesi ii va veni randul sa se prezinte in instanta in calitate de parat. Asta intrucat realizatorul emisiunii „In gura presei” de la Antena 3, Mircea Badea, a anuntat ca o va da in judecata pe sefa DNA.

Demersul are loc dupa dreptul la replica trimis de Kovesi catre Antena 3, post unde, in cadrul emisiunilor „Sinteza Zilei” si „In gura presei”, s-a discutat despre dezvaluirile facute de Revista Catavencii privind relatia dintre sefa parchetului anticoruptie si coordonatorul de marketing si PR de la RCS-RDS, Florin Nemes. Un drept la replica in care Laura Kovesi a acuzat ca s-ar fi facut „afirmatii mincinoase si denigratoare” si in care a avertizat ca „orice fel de atacuri defaimatoare la adresa mea, inclusiv a vietii mele personale, vor impune un demers ferm, prin folosirea cailor legale”.

Mircea Badea: „Poate o sa am noroc si o sa dau peste un judecator in afara 'campului tactic' al SRI”

Mircea Badea a anuntat, joi 5 mai 2016, pe blogul propriu mircea-badea.ro, ca o da in judecata pe sefa DNA pentru calomnie, fiind satul de „amenintarile” si „tupeul duduii”, care este unul „insuportabil”. Realizatorul de la Antena 3 o catalogheaza pe Kovesi drept „cea mai numita persoana din Romania” si „duduia etern numita la institutiile de forta”.

De asemenea, Mircea Badea tine sa transmita ca nu este impresionat nici de SRI, nici de DNA si nici de puscariile lor, si isi exprima speranta ca procesul pe care i-l va intenta Laurei Kovesi va fi judecat de un judecator care nu se va afla in „campul tactic” al SRI.

Iata anuntul lui Mircea Badea:

„Sunt satul de amenintarile acestei dudui etern numita la institutiile de forta. Nu ma impresioneaza nici SRI, nici DNA, nici puscariile lor. Tupeul duduii este insuportabil. O dau in judecata pentru calomnie! Poate o sa am noroc si o sa dau peste un judecator in afara 'campului tactic' al SRI.

Iata aici comunicatul delirant al celei mai numite persoane din Romania”.